Period: Ur III
Genre: Administrative
Transliteration:
<SURFACE>
4(u) 5(aš) 4(barig) 2(ban₂) še bappir₂ gur lugal
zi-ga ša₃ {kuš}du₁₀-gan-na
giri₃ kas₄-ke₄-ne
mu lu₂{d}nin-gir₂-su ša₁₃-dub-ba-ke₄
im-ta šu ib₂-ta-ur₃-ra-še₃
{kuš}du₁₀-gan-ba
a-ga dumu lugal-im-ru-a-ke₄
nam-erim₂ bi₂-in-ku₅
giri₃ ba-zi dumu šeš-šeš
...ur-e₂-ninnu dumu...
<SURFACE>
...
dumu lugal-im-ru-a
ur-sa₆-ga-mu dumu ku-li maškim
zi-ga
mu bad₃ ma-da ba-du₃

Cuneiform:
<SURFACE>
𒐏𒐃𒐉𒑐𒊺𒋆𒄥𒈗
𒍣𒂵𒊮𒋢𒄭𒃶𒈾
𒄊𒁽𒆤𒉈
𒈬𒇽𒀭𒎏𒄈𒋢𒂷𒁾𒁀𒆤
𒅎𒋫𒋗𒌈𒋫𒃡𒊏𒂠
𒋢𒄭𒃶𒁀
𒀀𒂵𒌉𒈗𒅎𒊒𒀀𒆤
𒉆𒉈𒊒𒉈𒅔𒋻
𒄊𒁀𒍣𒌉𒋀𒋀
...𒌨𒂍𒐐𒌉...
<SURFACE>
...
𒌉𒈗𒅎𒊒𒀀
𒌨𒊷𒂵𒈬𒌉𒆪𒇷𒉺𒁽
𒍣𒂵
𒈬𒂦𒈠𒁕𒁀𒆕